2016ஆம் ஆண்டு சென்னை செங்குன்றத்தில் உள்ள கிடங்கு ஒன்றில் நடத்தப்பட்ட வருமான வரித்துறை சோதனையில் முக்கிய ஆவணங்களை அதிகாரிகள் கைப்பற்றினர். குறிப்பாக குட்கா கிடங்கு உரிமையாளர் மாதவராவின் வீட்டிலிருந்த ரகசிய டைரி ஒன்றும் சிக்கியது. அதில் குட்கா விற்பனை செய்ய அமைச்சர், உயர் அதிகாரிகள் உள்ளிட்டோருக்கு லஞ்சம் கொடுத்த விவரங்கள் எழுதப்பட்டிருந்ததாக கூறப்படுகிறது. இந்த விவகாரம் தமிழக அரசியலில் பூதாகரமாக வெடித்து சர்ச்சையை ஏற்படுத்தியது. இதனிடையே குட்கா முறைகேடு வழக்கை சிபிஐ விசாரணைக்கு மாற்ற வேண்டும் என திமுக எம்.எல்.ஏ ஜெ.அன்பழகன் சென்னை உயர்நீதிமன்றத்தில் வழக்கு தொடுத்தார்.